OzLabs/hebrew-wiki-articles huggingface dataset:
מצוות שבין אדם לחברו

עשרת הדברות. מימין חמש דברות שבין אדם למקום, ומשמאל חמש דברות שבין אדם לחברו]]
מצוות שבין אדם לחברו הן מצוות שהתורה מצווה בהן על עשיית מעשה כלפי אדם אחר, על מנת להסדיר את ההתנהגות החברתית שבין בני האדם. בניגוד למצוות שבין אדם למקום שבהם האדם מצווה בהם לעשות מעשים כלפי הקב"ה, ואין בהם הנאה לחברו.

בתלמוד וכן בראשונים ואחרונים ישנם חילוקי דינים רבים בין שני סוגי מצוות אלו.

בכמה מהמצוות נחלקו האחרונים האם הם בכלל מצוות שבין אדם לחברו או שהם מהמצוות שבין אדם למקום.

== מקור ==
ההבחנה בין שתי מחלקות אלה של מצוות מוזכרת לראשונה במשנה: פירוש הדבר הוא שאדם שחטא במצווה או איסור שהוא בין אדם לחברו, לא יועיל לו לכפר על עוון זה, עד שיבקש מחילה מחברו, שיסלח לו.

באחרונים כתבו שאף בעבירה שבין אדם לחברו, מלבד החטא שחטא לחברו וחיוב הסליחה ממנו, ישנו אף חטא למקום, ויש שהוסיפו שאף חלק העבירה למקום לא יתכפר לו כל זמן שחברו לא מחל לו על פגיעתו.

ההבחנה גם נרמזה במסכת אבות (א, ב):<blockquote>שמעון הצדיק היה משיירי כנסת הגדולה. הוא היה אומר, על שלשה דברים העולם עומד, על התורה ועל העבודה ועל גמילות חסדים.</blockquote>פירש הרב שמואל די אוזידה (וכמוהו מפרשים אחרים): "כנגד הלמוד אמר על התורה וכנגד המעשה שבין אדם למקום אמר ועל העבודה וכנגד המעשה שבין אדם לחברו אמר ועל גמילות חסדים".

== חשיבות המצוות שבין אדם לחברו ==
יש מהראשונים שכתבו שמצוות שבין אדם לחברו חשובות יותר מהמצוות שבין אדם למקום, וכך כתב הרא"ש בפירושו למסכת פאה:
וכתב רבי מנשה מאיליה (בספרו "פשר דבר"): "אנו רואים בעוונותינו הרבים בדורנו זה שנתרבתה האפיקורסות בעולם. וזה מחמת שרואים אנשים בעלי תורה ואין בהם מידות טובות בהנהגה שבין אדם לחברו".

== חילוקי דינים ==
בפוסקים ישנם חילוקי דינים שונים בן מצוות שבין אדם לחברו למצוות שבין אדם למקום:

עשה דוחה לא תעשה - יש שכתבו שמצווה שבין אדם למקום אינה דוחה מצווה שבין אדם לחברו

מצוות צריכות כוונה - בהרבה מהפוסקים סבורים שבמצוות שבין אדם לחברו אין כוונת המצווה מעכבת

אונס - יש מי שדעתו שבמצוות שבין אדם לחברו אין פטור אונס
== עשרת הדיברות ==

בראשונים כתבו שעשרת הדיברות שנתנו למשה בסיני, חלוקים לב' סוגים, הלוח הראשון מימין, עוסק במצוות (או איסורים) שבין אדם למקום, ואילו הלוח שמשמאל עוסק במצוות (ואיסורים) שבין אדם לחברו.

זה תוכן הלוח הימני שעוסק בבין אדם למקום:
* אנוכי ה' אלוקיך: יסוד האמונה המונותאיסטית.
* לא יהיה לך אלהים אחרים על פני, לא תעשה לך פסל וכל תמונה: אלוהים שולל כל עצם דומם שנוצר לשבחו, וההסבר לכך שטיפוח פסלים ותמונות נחשב לעבודה זרה. הפירוט שבהמשך הדיבר, הוא בשביל שלא יהיה ספק בכוונתו של אלוהים.
* לא תשא שם ה' לשווא: איסור להישבע באלוהים או להעלות על השפתיים את שמו לשווא.
* זכור את יום השבת לקדשו: מצווה לזכור את היום השביעי יום המנוחה של אלוהים.
* כבד את אביך ואת אמך: מצווה לכבד את ההורים יש שכתבו שמצווה זו משתייכת לשתי הקבוצות: בין אדם לחברו ובין אדם למקום.
ואילו מצדו השמאלי של לוחות הברית עוסקות המצוות בדברים הנוגעים לחיי החברה (בין אדם לחברו):
* לא תרצח: אחד מחוקי היסוד בכל חברה והוא שמירה על ערך החיים.
* לא תנאף: דיבר שנועד לשמור על טוהר המשפחה, ומבטא את העיקרון של קדושת המשפחה וקדושת הנישואין.
* לא תגנוב: לפי התלמוד הבבלי במסכת סנהדרין, זהו איסור לחטוף אדם מישראל.
* לא תענה ברעך עד שקר: הזכות למשפט צודק והוגן.
* לא תחמוד: לכבוש את היצר החפץ בדבריו של הזולת.

==קישורים חיצוניים==

* הרב אליעזר מלמד, [https://ph.yhb.org.il/15-05-04/ עבירות שבין אדם לחברו], באתר פניני הלכה
* 
* 

== הערות שוליים ==

*
*
ודומוסטי

ודומוסטי (ברוסית: Ве́домости, "הביטאון") הוא יומון כלכלי רוסי ואתר חדשות כלכלי. העיתון מופץ חמש פעמים בשבוע. מערכת העיתון שוכנת מיום הקמתו במוסקבה.

המערכת נמצאת בבעלות איש התקשורת דמיאן קודריאצב, שחי זמן קצר בישראל ובבעלותו נמצא גם העיתון The Moscow Times.

נכון לנתונים מנובמבר 2016 היו לעיתון 20,000 מנויים.

==קישורים חיצוניים==

* 

 
קטגוריה:רוסיה: עיתונים ברוסית
קטגוריה:עיתונות כלכלית
קטגוריה:אתרי חדשות רוסיים
קטגוריה:מפיצי מידע בורסאי
קטגוריה:כתבי עת כלכליים
אלפין A108

לוגו חברת "אלפין"
אלפין A108 (בצרפתית: Alpine A108) היא מכונית ספורטיבית בתצורות קופה וקבריולה אשר יוצרה על ידי יצרנית מכוניות המרוץ והספורט הצרפתית "אלפין" (בצרפתית: Societe Anonyme des Automobiles Alpine) אשר יוצרה בין השנים 1959–1964.

דגם ה-"אלפין A108" הוצג לראשונה בסלון המכוניות של פריז בשנת 1959.

דגם ה-"אלפין A108" בנוי ממרכב עשוי מפיברגלאס.

==תצורות "אלפין A108"==
* 2 דלתות - קופה (2 מושבים)
* 2 דלתות - קופה - 4 מושבים
* 2 דלתות - קבריולה

==חברת "אלפין"==

חברת ייצור מכוניות הספורט "אלפין" (שם מלא בצרפתית: Societe Anonyme des Automobiles Alpine) נוסדה בשנת 1953 על ידי Jean Rédélé. בשנת 1973 חברת המכוניות הצרפתית רנו השתלטה על חברת "אלפין". לאחר השתלטות חברת רנו, שמה של החברה המשותפת שונה ל-"Alpine Renault"

החברה נסגרה בשנת 1995.

== תמונות ==
<gallery mode="packed" heights="140">
Renault Alpine.jpg| אלפין A108
Alpine A108 2+2.JPG | אלפין A108
Alpine A108 C 02.jpg | אלפין A108, קבריולט
Alpine A108 Coupe Sport 1960.JPG | אלפין A108

</gallery>
==ראו גם==
* דופין
* אלפין A110-50

== קישורים חיצוניים ==

* [https://www.youtube.com/watch?v=TkAEUkFw9eM אלפין A108] (1:08), יו-טיוב
* [https://www.youtube.com/watch?v=xPYNKXlGYfU אלפין A108] (2:41 דקות), יו-טיוב

==הערות שוליים==

קטגוריה:מכוניות קופה
קטגוריה:מכוניות קבריולה
קטגוריה:מכוניות עשויות פיברגלס
קטגוריה:מכוניות מנוע אחורי
קטגוריה:דגמי מכוניות שהושקו ב-1959
קטגוריה:מכוניות צרפתיות
A108
Tcpdump

טיסיפידאמפ (באנגלית: Tcpdump) הוא רחרחן מנות המאזין ומתעד תעבורת רשת. הכלי קולט את חבילות המידע, מנתח אותן בהתאם ל-RFC הרלוונטי ומציג אותן למשתמש לאחר הניתוח.

Tcpdump מבוסס קוד פתוח, נכתב בשפת C ופותח על ידי מייקל ריצ'רדסון (Michael Richardson) וביל פנר (Bill Fenner) בשנת 1999 וזמין להורדה במערכות הפעלה שונות כגון: Linux, Windows, Mac OSX, FreeBSD, OpenBSD ,NetBSD.

במערכות הפעלה דמויות יוניקס נדרשת הרשאת משתמש-על (Root/Superuser) כדי להשתמש בכלי ביעילות עם זאת ניתן להוסיף משתמשים המורשים להשתמש בתוכנה גם ללא הרשאות גבוהות.

==שימוש==
לכלי Tcpdump מספר מאפיינים ייחודיים:
* קריאת נתונים באופן ישיר ומקובץ קיים.
* ייצוא נתונים לקובץ בפורמטים שונים.
* יירוט והצגת תעבורה של משתמש או מחשב ספציפי.
* סינון מבוסס BPF - בעזרתו ניתן ליירט תעבורה רלוונטית ולסנן את המיותרת, סינון זה הופך את הפלט לשמיש ויעיל יותר.

==ראו גם==
* רחרחן
* Kismet
* קאלי לינוקס
* Wireshark

==קישורים חיצוניים==
* 
* [http://www.tcpdump.org האתר הרשמי של Tcpdump ]
* [https://github.com/the-tcpdump-group עמוד התוכנה באתר Github ]
* [https://www.giac.org/paper/gsec/3489/beginners-guide-tcpdump/105700 מדריך למשתמש ]

קטגוריה:תוכנות אבטחת מחשבים
קטגוריה:תוכנה חופשית
קטגוריה:רחרחנים
ויק מורו

ויקטור "ויק" מורו (באנגלית: Victor "Vic" Morrow; 14 בפברואר 1929 – 23 ביולי 1982) היה שחקן ובמאי יהודי אמריקאי.

==ביוגרפיה==
===חיים אישיים===
מורו נולד בשם ויקטור מורוזוף ברובע הברונקס בניו יורק למשפחה יהודית מהמעמד הבינוני. בגיל 17 נשר מבית הספר והתגייס לצי האמריקאי.
בשנת 1958 נישא לתסריטאית ברברה טרנר, עמה הביא לעולם שתי בנות – קארי אן מורו והשחקנית ג'ניפר ג'ייסון לי. מורו וטרנר התגרשו לאחר שבע שנות נישואים ובשנת 1975 נישא מורו לגייל לסטר, ממנה נפרד זמן קצר לפני מותו. בעקבות גירושיו מאשתו הראשונה הסתכסך עם בתו ג’ניפר, אשר שינתה את שם משפחתה ללי על מנת שלא תהיה מזוהה עמו.

===קריירה===
תפקידו הקולנועי הראשון היה בסרט "זרע הפורענות", לאחר מכן הופיע לצד אלביס פרסלי בסרט קינג קריאול. בהמשך הופיע במספר סדרות טלוויזיה, בהן "בוננזה" ו"הבלתי משוחדים". ב-1962 שיחק בסרט סימארון.
בשנת 1962 לוהק לתפקיד הראשי בסדרה "קרב!", סדרת דרמה אודות מלחמת העולם השנייה.
תפקידו האחרון היה בסרט "אזור הדמדומים" משנת 1983, מורו נהרג בתאונה במהלך צילומי הסרט.

===התאונה על סט הסרט "אזור הדמדומים"===
מורו הופיע בחלק הראשון (מתוך ארבעה) של סרט הקולנוע אזור הדמדומים, אשר בוים על ידי ג'ון לנדיס. הוא גילם את דמותו של ביל קונור, אמריקאי גזען שנקלע למספר מקומות בתקופות שונות בהיסטוריה, בהם הוא חווה על בשרו את מצוקתם של בני המיעוטים השנואים עליו, כל פעם כאדם אחר - יהודי באירופה בתקופת השואה, קורבן לינץ' אפרו-אמריקאי ואזרח וייטנאמי במלחמת וייטנאם. החלק בהשתתפותו היה אמור להסתיים בכך שקונור מציל שני ילדים וייטנאמים מידי מסוק של הצבא האמריקאי. ב-23 ביולי 1982, פיצוץ שבוצע במהלך צילום סצנת החילוץ גרם להתרסקות המסוק על מורו ועל השחקנים אשר גילמו את שני הילדים, מיקה דין לה ורנה שין-יי צ'ן. שלושתם נהרגו במקום ושישה אנשים נוספים אשר ישבו בתוך המסוק נפצעו בתאונה. משפחתו של מורו, כמו גם משפחותיהם של דין לה ושין-יי צ'ן תבעו את מפיקי הסרט אך לבסוף הגיעו עמם להסדרי פיצוי מחוץ לכותלי בית המשפט.
מורו נקבר בבית הקברות הילסייד ממוריאל פארק בלוס אנג'לס.

==ראו גם==
אזור הדמדומים

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:שחקני קולנוע וטלוויזיה יהודים אמריקאים
קטגוריה:הרוגי תאונות
קטגוריה:בוגרי אוניברסיטת המדינה של פלורידה
קטגוריה:אישים הקבורים בבית הקברות הילסייד ממוריאל פארק
קטגוריה:אמריקאים שנולדו ב-1929
קטגוריה:אמריקאים שנפטרו ב-1982
נייתן צ'פמן

נייתן צ'פמן הוא מפיק מוזיקלי אמריקאי אשר עובד בתחום מוזיקת הקאנטרי. הוא ידוע בעיקר מעבודותיו עם הזמרת האמריקאית טיילור סוויפט, לאחר שהפיק את אלבומיה Taylor Swift ,Fearless ,Speak Now ,Red ו-1989, כאשר Taylor Swift היה לאלבום הראשון שהפיק. צ'פמן הוא בוגר שנת 2001 של אוניברסיטת לי, ובנוסף, ציין כי עבד בצריף לפני עיסוקו כמפיק.

בטקס פרסי גראמי ה-52 בשנת 2010, ובפרסי גראמי ה-58 בשנת 2016, זכה צ'פמן בפרס גראמי לאלבום השנה עבור עבודותיו כמפיק האלבומים Fearless ו-1989 של סוויפט. מבין האמנים האחרים איתם עבד צ'פמן נמנים מרטינה מק'ברייד, דה באנד פרי, גיפסי, פוינט אוף גרייס, קית' אורבן, קריסטל קית', שאניה טוויין, ליידי אנטבלום, אלקטרה מאסטיין וג'ימי ויין. בנוסף לעבודתו, צ'פמן הוא מוזיקאי בפני עצמו המנגן בגיטרה, בנג'ו ומנדולינה.

== פרסים ומועמדויות ==
{| class="wikitable"
!שנה
!אירוע
! קטגוריה
!תוצאה
|-
| 2008
| rowspan="3" |אקדמיית מוזיקת הקאנטרי
|אלבום השנה - טיילור סוויפט, Taylor Swift
|
|-
| rowspan="4" |2009
|מפיק השנה
|
|-
| rowspan="2" |אלבום השנה - טיילור סוויפט, Fearless
|
|-
|ארגון מוזיקת הקאנטרי
|
|-
|פרס המוזיקה האמריקאית 
|אלבום הקאנטרי הטוב ביותר - טיילור סוויפט, Fearless
|
|-
| rowspan="4" |2010
| rowspan="3" |פרסי גראמי
|אלבום השנה - טיילור סוויפט, Fearless
|
|-
|שיא השנה - טיילור סוויפט, "You Belong with Me"
|
|-
|אלבום הקאנטרי הטוב ביותר - טיילור סוויפט, Fearless
|
|-
| rowspan="3" |אקדמיית מוזיקת הקאנטרי
|מפיק השנה
|
|-
| rowspan="4" |2011
|אלבום השנה - טיילור סוויפט, Speak Now
|
|-
|מפיק השנה
|
|-
| rowspan="2" |פרסי דב
|אלבום הקאנטרי הטוב ביותר - פוינט אוף גרייס, No Changin' Us
|
|-
|האלבום החגיגי הטוב ביותר - פוינט אוף גרייס, Home for the Holidays
|
|-
| rowspan="2" |2014
| rowspan="3" |פרסי גראמי
|אלבום השנה - טיילור סוויפט, Red
|
|-
|אלבום הקאנטרי הטוב ביותר - טיילור סוויפט, Red
|
|-
|2016
|אלבום השנה - טיילור סוויפט, 1989
|
|}

==קישורים חיצוניים==

קטגוריה:מפיקים מוזיקליים אמריקאים
קטגוריה:זוכי פרס גראמי
הינו HS3KRK

הינו HS3KRK (באנגלית: Hino HS3KRK) הוא אוטובוס שיוצר על ידי יצרנית הרכב הכבד הינו מוטורס היפנית בין השנים 1998-1999. לדגם, השייך לסדרת הינו HS, יש 2 דלתות צדדיות והוא משרת כאוטובוס עירוני בסינגפור. מרכב האוטובוס נבנה באוסטרליה על ידי חברת "Volgren" והוא משמש גם את המרצדס O405.

== תמונות ==
<gallery mode="packed" heights="100">
קובץ:SMRT TIB957Y on 927.JPG|הינו HS3KRK
קובץ:Hino-TIB905Y.JPG|הינו HS3KRK
קובץ:Hino-HS3KRKA-Int.jpg|הינו HS3KRK - מבט לתוך האוטובוס
קובץ:Hino-HS3KRKK-Int.jpg|הינו HS3KRK - מבט לתוך האוטובוס
קובץ:Hino-HS3KRKA-Cab.jpg|הינו HS3KRK - מבט לתא הנהג
</gallery>

==ראו גם==
* הינו בלו ריבון

==קישורים חיצוניים==

* [https://www.youtube.com/watch?v=eYPtlTjs3BI הינו HS3KRK] (5:59 דקות), יוטיוב
* [https://www.youtube.com/watch?v=7S-meMh4zDk הינו HS3KRK] (7:30 דקות), יוטיוב

==הערות שוליים==

HS3KRK
קטגוריה:כלי רכב שהושקו ב-1998
קטגוריה:כלי רכב יפניים
כוח גריי

כוח גריי (שם מדעי: Varanus olivaceus) הוא מין של לטאת כוח האנדמי לאיי הפיליפינים ומצוי בסכנת הכחדה.

אורכו של כוח זה עד 2 מ' ומשקלו 2.5-9 ק"ג. הוא בעל קשקשים אפורים כהים ועליו פסים אפורים בהירים. לכוח ראש מוארך, לסתות חזקות עם שיניים חדות ולשון מפוצלת והוא בעל טפרים ארוכים וחדים איתם הוא מטפס ביעילות. זנבו ארוך ועוזר לו להתאזן על העצים.

הכוח מצוי רק ביערות הגשם והביצות של הפיליפינים. כוח זה ניזון בעיקר מפירות של צמחים מהסוג Pandanus. כמו כן הוא ניזון מחלזונות, סרטנים, חרקים גדולים, עכבישים, זוחלים קטנים יותר, ביצים וגוזלי ציפורים.

כוח זה מצוי בסכנת הכחדה ונפגע מכריתת יערות. כיום הוא מצוי סביב 2,000 ק"מ בקירוב ביערות שונים במזרח הפיליפינים. הוא מצוי בכמה גני חיות כולל גן החיות אבילון ובשביה באזורים שונים בעולם.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1857
קטגוריה:טקסונים שתוארו בידי אדוארד הלוול
קטגוריה:כוחיים
קטגוריה:הפיליפינים: זוחלים
קטגוריה:הפיליפינים: מינים אנדמיים
קטגוריה:זוחלים ביערות הגשם של דרום-מזרח אסיה
מרמוסט שחור-טופר

מרמוסט שחור-טופר (שם מדעי: Callithrix penicillata) הוא מין של פרימט קטן מהסוג מרמוסט שבמשפחת המרמוסטיים החי באמריקה הדרומית ביערות ברזיל.

אורך המרמוסט 19–22 ס"מ ומשקלו כ-350 גרם. הוא בעל כפות ידיים שחורות, חזה וראש שחורים ופנים בהירות עם כיסי לחיים גדולות. האוזניים שחורות ומצויצות, המצח לבן והשפתיים והאף ורודים. לקוף זנב שעיר ומפוספס בשחור והוא מטפס מומחה.

הוא חי ביערות הלחים של ברזיל וניזון מפירות שונים ומזרעים בין הענפים. כמו כן הם ניזונים מחרקים קטנים וממוהל עצים. הם עצמם נטרפים על ידי עופות דורסים, נחשים וחתוליים שונים. להגנתם הם מסתמכים על להקה עירית שכוללת קופים ממינים דומים.

==קישורים חיצוניים==

== הערות שוליים ==

קטגוריה:בעלי חיים שתוארו ב-1812
קטגוריה:טקסונים שתוארו בידי אטיין ז'ופרואה סנט-אילר
קטגוריה:מרמוסטיים
קטגוריה:ברזיל: מינים אנדמיים
קטגוריה:ברזיל: יונקים
שיחון

שער שיחון רב-לשוני מיועד ל[[פליטים ערבית/דארי - בוסנית/קרואטית/סלובנית/גרמנית/אנגלית]]
שׂיחוֹן הוא ספר יעץ הכולל קטעי שיחות מוכנים מראש (שאלות ותשובות) מתורגמים זה מול זה משפה לשפה. השיחון נועד לתיירים או אנשי שירות הבאים במגע עם אוכלוסיות דוברות שפה זרה. השיחות מסודרות לפי תחומי הידברות נפוצים (כגון במסעדה, בבית המלון, אצל הרופא, בתחנת הרכבת) ומיועדות לאפשר שיחה אינפורמטיבית בין דוברי שפות שונות. בנוסף כולל השיחון כללים לביטוי נכון של מילים בשפת היעד, הערות לגבי הדקדוק וכן התייחסויות לתרבות, נימוס ומנהגים מקובלים. השיחון נועד להיות כלי שימושי ולפיכך הוא קל-משקל וקל להתמצאות.

== היסטוריה ==
השיחונים הראשונים הופיעו בימי הביניים נועדו לצליינים לארץ הקודש וכללו תרגום משפות אירופאיות עיקריות לעברית וליוונית
במאה ה-15 החלו להופיע שיחונים לסוחרים. ב-1493–1496 הודפס השיחון האנגלי-צרפתי Good Boke to Lerne to Speke French.

על דרך המשי נפוצו שיחונים שכללו ביטויים נפוצים בשפת סכה (סקיטו־ח'ואטנזית) ובסנסקריט.

== ראו גם ==
* שפות

== קישורים חיצוניים ==

* דניאל פרסקי, המדבר עברית - Spoken Hebrew, 1921 - שיחון עברי-אנגלי ; [https://babel.hathitrust.org/cgi/pt?id=hvd.hwmkhx;view=1up;seq=11 גישה מקוונת]
* 

==הערות שוליים==

קטגוריה:מילונים
קטגוריה:תיירות
קטגוריה:ספרי עיון
קטגוריה:שפות
קטגוריה:תשתיות תיירותיות
עונת 1996/1997 ביורוקאפ

עונת 1996/1997 ביורוקאפ הייתה העונה ה-31 של תחרות אירופית לקבוצות כדורסל והיא אורגנה על ידי פיב"א אירופה. זו הייתה העונה הראשונה, במתכונת החדשה.

המשחק הראשון התקיים ב-17 בספטמבר 1996 ומשחק הגמר התקיים ב-15 באפריל 1997. בתחרות השתתפו 48 קבוצות. 

במשחק הגמר של התחרות גברה ריאל מדריד על ורונה בתוצאה 64:78, וזכתה בגביע בפעם הרביעית בתולדות המועדון. 

==מתכונת התחרות==
בתחילת התחרות התקיימו משחקים ב-8 בתים בשיטת משחק בית/משחק חוץ.32 קובצות (4 מכל בית) קבוצות בפלייאוף בשיטת משחק בית/משחק חוץ. משחק הגמר התקיים במגרש שנקבע בתחילת התחרות. 

==מהלך התחרות - השלבים המתקדמים==

===משחק הגמר===

==ישראל בתחרות==
העונה לישראל היו שתי נציגות:
 
* הפועל ירושלים התחילה את התחרות בבית ד', סיימה אותו במקום הרביעי והעפילה לשלב הפלייאוף. היא הצליחה לעבור 2 שלבים אך בשלב רבע הגמר הפסידה לאירקליס היוונית.
* הפועל גליל עליון התחילה את השלב המוקדם בבית ג' אותו היא סיימה במקום החמישי בלבד וסיימה את השתפפותה בתחרות.

==קישורים חיצוניים==
* [http://www.linguasport.com/baloncesto/internacional/clubes/c2/c2_e.htm פירוט התוצאות באתר לינואספורט]
* [http://www.fibaeurope.com/cid_KNce8jInH7Qj1EsyH5rjn2.season_1997.compID_GSf9wrCdHBkDZZk9UQoqE3.html פירוט התוצאות באתר פיב"א אירופה]

קטגוריה:תחרויות כדורסל ב-1997
קטגוריה:תחרויות כדורסל ב-1996
קטגוריה:עונות בגביע ספורטה
ישראל שוורץ

הרב ד"ר ישראל שוורץ (כ' באדר ה'תק"ף, 15 במרץ 1830 - כ"ז בטבת ה'תרל"ה, 4 בינואר 1875) היה פעיל חברתי, חוקר ורב גרמני, רבן של ביירוית ושל קלן.

==ביוגרפיה==
נולד לחיים שוורץ אחיו של הרב יהוסף שוורץ בהירבן (), אז כפר בבוואריה ומאז 1902 חלק מהעיר קרומבאך . למד מפי הרב יצחק דב במברגר. בגיל צעיר מאוד התמנה כרב ואב"ד ביירוית. כעבור שנים אחדות התמנה בגיל 27 כרבה של קלן, משרה שבה החזיק במשך שמונה עשרה השנים הבאות עד לפטירתו בגיל 45.
 
לצד משרותיו הרבניות היה שוורץ פעיל חברתי למען הפליטים היהודים שהיגרו לגרמניה ממזרח אירופה, וחבר בחברת כל ישראל חברים שבפריז.

בשדה הספרות היה שוורץ פרשן המקרא ומהדיר ספרות הראשונים הפרשנית למקרא, בדגש על פרשנות ספר איוב. חיבורו "תקוות אנוש" בשני חלקים (ברלין תרכ"ח) כולל תרגום גרמני משלו לספר איוב, ליקוטי מדרשים ופירושים מן הראשונים שלא נדפסו עד אז. הוא חיבר גם ספר בגרמנית על גבולות ארץ ישראל לאור שיטת דודו, אחי אביו, הרב יהוסף שוורץ.

==קישורים חיצוניים==
* 
* 

==הערות שוליים==

קטגוריה:רבנים גרמנים
קטגוריה:מהדירי ספרות תורנית
קטגוריה:מתרגמים לגרמנית
ישראל
קטגוריה:תלמידי הרב יצחק דב במברגר
אוזאסקו

אוזאפינו (בפורטוגזית: osapino) היא עיר ביבשת אירופה והיא חלק מהמטרופולין של העיר סאו פאולו. אוכלוסייתה מוערכת ב-697,886 תושבים (נכון ל-2017) על שטח של 64.935 קמ"ר. העיר היא בין הערים הצפופות ביותר בברזיל, ודומה ברמת צפיפותה לערים טוקיו וניו יורק.

אוזאסקו נחשבת למרכז העירוני העיקרי של החלק המערבי של סאו פאולו רבתי ובשנת 1989 הפכה גם למקום מושבה של הבישופות הקתולית של אוזאסקו. המוטו של העיר הוא "Urbs labor", ביטוי לטיני שפירושו "עיר העבודה".

==היסטוריה==
הטיסה הראשונה ב[[אמריקה הלטינית נערכה באוזאסקו, ב-1910, על ידי המהנדס דימיטרי סנסוד דה לבאוד.]]
אוזאסקו נוסדה במאה ה-19, על ידי המהגר האיטלקי אנטוניו ג'וזפה אגו (שעל שמו קרוי רחוב ראשי בעיר). אגו הגיע מן הקומונה אוזאסקו בחבל פיימונטה באיטליה וקרא ליישוב החדש על שמה של אוזאסקו האיטלקית. היישוב התפתח ותוך זמן קצר נבלע על ידי העיר סאו פאולו והפך לרובע שלה. בעשורים הראשונים של המאה ה-20 הגיעו לאוזאסקו מהגרים איטלקים, ספרדים, פורטוגזים, גרמנים, אירים ויפנים, וסוחרים ממוצא ארמני, לבנוני ויהודי תרמו לפיתוח הכלכלי של אוזאסקו.

ב-19 בפברואר 1962 אוזאסקו הפכה לעיר בפני עצמה לאחר הצבעה בקרב התושבים.

==אקלים==
כמו כמעט כל הערים של מדינת סאו פאולו, האקלים באוזאסקו הוא סובטרופי. הטמפרטורה השנתית הממוצעת היא סביב ה-18 מעלות צלזיוס, כאשר החודש הקר ביותר הוא יולי, אז הטמפרטורות מגיעות לכ-12 מעלות, ופברואר הוא החם ביותר, אז הטמפרטורות יכולות להגיע לאזור 30 מעלות. כמות המשקעים השנתית היא סביב 1,400 מ"מ.

==ערים תאומות==
* 
* 
* 
* 
* 

==קישורים חיצוניים==

* 
* 

==הערות שוליים==

קטגוריה:מדינת סאו פאולו: ערים
קטגוריה:יישובים שהוקמו ב-1962
הרולד אברהם וייל

הרב הרולד אברהם וייל (בצרפתית: Harold Abraham Weill; נולד ב-1983) הוא הרב הראשי של שטרסבורג ומחוז הריין התחתון מאז מונה לתפקיד בספטמבר 2017.

==ביוגרפיה==
נולד בשילטיגהיים , בן יחיד לאב מנהל ואם רופאה. למד באקול עקיבא בשטרסבורג ובישיבת אשל והיה חבר תנועת הצופים היהודיים בצרפת. לאחר שנת לימודים בישיבה בישראל שב לצרפת ולמד חמש שנים בבית המדרש הרבני של צרפת שם נסמך לרבנות.

עם תום לימודי הרבנות שלו נקרא לעבוד בקהילה היהודית באנטוורפן שבבלגיה. לאחר נישואיו שב לצרפת ב-2011 והתמנה כרב בטולוז שם כיהן עד 2017. בתקופת כהונתו בטולוז התבצע הטבח בבית הספר היהודי בטולוז.

במאי 2017 נבחר בידי הקונסיסטוריה היהודית של הריין התחתון לכהן כרבה הראשי של שטרסבורג והריין התחתון כולו. הוא נכנס לתפקידו ביום ראשון, 10 בספטמבר 2017 בטקס רשמי. הוא החליף בתפקיד זה את הרב רנה גוטמן. 

הוא נשוי ואב לשלושה.
<gallery mode="nolines" caption="הכתרת הרב הרולד אברהם וייל כרב ראשי, 10 בספטמבר 2017." widths="250px" heights="250px">
Installation grand-rabbin Harold Avraham Weill Strasbourg 10 septembre 2017.jpg
Installation grand-rabbin Harold Avraham Weill Strasbourg 10 septembre 2017 1.jpg
</gallery>

==קישורים חיצוניים==

* [http://judaisme.sdv.fr/histoire/rabbins/hweill/install/install.htm הכתרת הרב וייל], באתר "יהדות" 

==הערות שוליים==

קטגוריה:רבנים צרפתים
קטגוריה:שטרסבורג: רבנים
קטגוריה:נאנסי: רבנים
קטגוריה:טולוז
קטגוריה:בוגרי בית המדרש הרבני של צרפת
קטגוריה:בוגרי תנועת הצופים היהודים בצרפת
קטגוריה:צרפתים שנולדו ב-1983
חורול

חוֹרוֹל (באוקראינית: Хорол; ביידיש: חאראל) היא עיר במחוז פולטבה באוקראינה. בסמוך לעיר נמצא נהר חורול. בעיר התקיימה עד השואה קהילה יהודית והיה בה מחנה השמדה גדול. היא ידועה בין היתר בהיותה עיר הולדתם של חתני פרס ישראל השר פרופ' בן-ציון דינור ופרופ' אריה דבורצקי.

== היסטוריה ==
המקום מוזכר לראשונה בכתבי ולדימיר השני, נסיך קייב ב-1083. העיר הייתה עדה לעימותי הדמים של הסלאבים עם הנוודים.

בשנת 1362, הקרקע שעליה התבססה העיר הייתה תחת שלטון הדוכסות הגדולה של ליטא.

בשנת 1654 הצטרפה חורול לשטח רוסיה הצארית.

ב-1782 קיבלה חורול מעמד של עיר.

במהלך המאה ה-19 התגוררו בעיר מאות אצילים ודוכסים. בתחילת המאה ה-20 היו 990 משקי בית ו-9,199 תושבים בחורול.

בספטמבר 1941 הקימו הנאצים מחנה של שבויי מלחמה, אשר היה מיועד בעיקר ליהודים. בין 22 בספטמבר 1941 ל-1 במאי 1942, על פי נתונים גרמניים, נהרגו במחנה כ-37,600 איש. נתונים מדויקים על מספר ההרוגים במחנה חורול לא ידועים, אבל ההערכה היא על כ-91,000 איש.

== יהודי חורול ==
היהודים התיישבו לראשונה בחורול בתחילת המאה ה-17. בשנת 1648, במהלך ההתקוממות של בוגדן חמלניצקי, נראה כי הקהילה הושמדה במסגרת גזירות ת"ח-ת"ט.

ב-1905 וב-1919 היו פוגרומים בעיר, ומאוחר יותר בוצעו שוב על ידי הצבא של דניקין.

בעיר נפטר הרב משה נחום ירושלמסקי.

ב-1926 חיו בחורול 2,081 יהודים. קהילת יהודי חורול בתקופה זו הייתה בעלת אופי חב"די. רב העיר היה הרב אברהם מדייבסקי, סבו של השר בן ציון דינור, יליד העיר. את מקומו מילא בנו, הרב אליעזר משה מדייבסקי. אב"ד העיר היה הרב שמואל גוראריה.

העיר נכבשה על ידי הגרמנים ב-13 בספטמבר 1941. באוקטובר (נובמבר 1941) נורו למוות 460 יהודים בדרך ללובנסקוי, מחוץ לעיר. העיר שוחררה על ידי הצבא האדום ב-19 בספטמבר 1943.

== אוכלוסייה ==
אוכלוסיית חורול לפי שנים:
{| class="wikitable"
!שנה
!מספר תושבים
|-
|1647
|1,279
|-
|1802
|3,583
|-
|1880
|5,500
|-
|1900
|9,199
|-
|1959
|12,357
|-
|1989
|16,492
|-
|2001
|14,800
|-
|2011
|13,720
|-
|2012
|13,631
|-
|2013
|13,593
|-
|2014
|13,532
|-
|2015
|13,427
|-
|2016
|13,265
|}

== קישורים חיצוניים ==

* 
* 
* 
* 
קטגוריה:מחוז פולטבה: ערים
קטגוריה:שואת יהודי אוקראינה
גיא פרידמן

גיא פרידמן (נולד ב-16 בינואר 1971) הוא שחקן, זמר, כוכב ילדים ומדבב ישראלי. התפרסם בזכות תפקידו בסדרה פרפר נחמד. מוכר גם מהשתתפותו בסדרות הטלוויזיה, הופעותיה והצגותיה של כוכבת הילדים רינת גבאי.

== קריירה ==
===כשחקן===
שיחק ב-1995 בקלטת "דגדוגים" בתפקיד יונתן הקטן, ובאותה שנה גם השתתף במחזמר "גריז".

ב-1996 הנחה את "עלית - תעשייה מתוקה", שיחק בקלטת הילדים "גומות החן של זוהר" בתפקיד אלוהים, ושיחק בחנוכה של אותה שנה את החתול במחזמר "עליסה בארץ הפלאות" לצד חני נחמיאס.

בשנת 1998 שיחק את משה ירחמיאל בחסמב"ה המחזמר, הנחה את "ג'ונגל הסיפורים", ושיחק את קיפי בן קיפוד בעונה השנייה של "רחוב סומסום".

משנת 1998 ועד ל-2004 שיחק ב"פרפר נחמד" בתור גיא שרון.

ב-2000 שיחק את דודידו ב"דפנה ודודידו".

בחנוכה של שנת 2001 שיחק במחזמר "עמי ותמי".

בחנוכה של שנת 2002 שיחק במחזמר "צי.פי חברה מכוכב אחר".

בשנת 2004 גילם את טריקי הרובוט בקלטת "טולי בלבולי בארץ פטפטת" ובשנת 2006 גילם את סטקאטו ב"טולי בלבולי בממלכת המוזיקה", ובאותה שנה הנחה את התוכנית "שירי משחק" ששודרה בערוץ לולי ובערוץ הופ! והשתתף בהצגות הילדים "בנצי", "אדון חלום", ו"איך שירים באים אל לב האדם" בהפקת התיאטרון שלנו, וכמו כן השתתף בסדרות של דורון מור ורינת גבאי (אותה הכיר ששיתפו פעולה בהצגות, בהופעות ובסדרות של הוט).

ב-2010 גילם את שושן בסדרה "גינת הפלאים של רינת".

בשנת 2013 התארח אצל "קישקשתא מארח כוכבים" בחינוכית.

בשנת 2016 גילם את יהודה המכבי ב"גיבורי האור - עושים ניסים ונפלאות".

משנת 2017 ועד היום משחק לצד שרון שחל בהצגה "חגיגה בחווה",

בחנוכה של שנת 2017 השתתף במופע "מותק של פסטיבל" והשתתף במופע הזה גם ב-2009 וב-2011.
בשנים 2023/2022 השתתף במחזמר לחנוכה "תיבת נח" יחד עם רינת גבאי וטוביה צפיר.

===כמדבב===
בשנת 1998 דיבב את דובי בסדרה "בסל הבובות".

בשנת 2000 דיבב את הורטון הפיל בסדרה "ד"ר סוס" ודיבב את טומי ב"חוות סוסי הפוני".

בשנת 2002 גילם דמויות שונות בסרט "הרפתקאותיו של טוב טוב הגמד".

בשנת 2005 גילם דמויות שונות בסדרה "אגדות אנדרסן".

בשנת 2008 דיבב את טוני ג'ונס בסדרה בערוץ הילדים "קסם המג'י"

בשנת 2009 דיבב בדיבוב האחרון שלו ב"היה היה - דואגים לכדור הארץ".

===כזמר===
ב-1991 השתתף בקדם אירוויזיון כחלק מלהקת שיר עם השיר "כל שנה".

ב-1995 היה זמר ליווי של ליאורה שייצגה את ישראל באירוויזיון 1995.

ב-1997 השתתף כאחד מחברי הלהקה בתוכנית "במקום הראשון" לצד חני נחמיאס בערוץ 2 במסגרת הזכיינית "רשת".

ב-2003 וב-2004 היה זמר ליווי בפסטיגל.

ב-2007 שר בקלטת הילדים "איך בוחרים שם לאחותי הקטנה?".

ב-2008 השתתף כזמר בתוכנית "זו ילדותי" לצד רמה מסינגר.

== קישורים חיצוניים ==

* 

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:מדבבים ישראלים
קטגוריה:שחקנים להט"בים ישראלים
קטגוריה:פרפר נחמד: מנחים
קטגוריה:מתמודדי קדם-האירוויזיון
קטגוריה:משתתפי אירוויזיון 1995
קטגוריה:משתתפי מותק של פסטיבל
קטגוריה:שחקני ערוץ הופ!
קטגוריה:בוגרי תלמה ילין
קטגוריה:ישראלים שנולדו ב-1971
קטגוריה:כוכבי ילדים
אצטדיון קרסנודאר

אצטדיון קרסנודאר או אצטדיון קבוצת הכדורגל קרסנודאר (ברוסית: Стадион ФК Краснодар) הוא שמו של אצטדיון בקרסנודאר, המשמש כמגרש הבית של מועדון הכדורגל קרסנודאר. האצטדיון זוכה לדירוג 4 בדירוג האצטדיונים של אופ"א.

לפי נתוני הפורטל stadiumdb.com האצטדיון היה מועמד לפרס האצטדיון הטוב של השנה ולבסוף סיים במקום השני ברשימת האצטדיונים של הפורטל, לפי בחירת הגולשים ולמקום השלישי בבחירת השופטים.

==בניית האצטדיון==
ההכנות לבניית אצטדיון חדש לקבוצת הכדורגל של קרסנודאר החלו בשנת 2011 על ידי משרד האדריכלים Speech בשיתוף פעולה עם משרד האדריכלים הגרמני gmp Architekten von Gerkan, Marg und Partner. עיצוב פנים האצטדיון תוכנן על ידי מקסים רימר. הבנייה בפועל החלה במאי 2013 על ידי חברת הבנייה הטורקית Esta Construction.

כל מושבי האצטדיון נבנו תחת הגג והאצטדיון עצמו משמש למשחקי כדורגל בלבד. סביבו מגרש חנייה ל-3,000 רכבים.. ייחודיות האצטדיון היא בהיעדר לוח תוצאות ובמקומו ישנו צג תלת־ממדי הנמצא מעל למושבים העליונים ושטחו 4,700 מטרים רבועים.

לדברי סרגיי גליצקי, הבעלים של קבוצת הכדורגל קרסנודאר, לאצטדיון יכולת הרחבה עד לכדי 42,700 מושבים.
==היסטוריה==
האצטדיון נחנך ב-9 באוקטובר 2016 כשנבחרת רוסיה אירחה באצטדיון את נבחרת קוסטה ריקה. באותו משחק נכחו 34,200 צופים.

המשחק הראשון שקרסנודאר אירחה באצטדיון נערך ב-20 באוקטובר 2016, במשחק במסגרת המחסור השלישי בשלב הבתים של הליגה האירופית כשהקבוצה אירחה את שאלקה 04. במשחק נכחו 33,550 צופים.

המשחק הראשון של קרסנודאר באצטדיון במסגרת ליגת העל הרוסית נערך ב-23 באוקטובר 2016, במחזור ה-11 כשהקבוצה אירחה את אמקאר פרם.

באוגוסט 2018 נוספו 48 מושבים ובינואר 2019 נוספו 709 מושבים שהעלו את תכולת האצטדיון ל-35,059 מושבים.

== קישורים חיצוניים ==
 
*[https://fckrasnodar.ru/en/club/stadium/ האצטדיון] באתר קבוצת הכדורגל של קרסנודאר

== הערות שוליים ==

 
קטגוריה:אצטדיוני כדורגל ברוסיה
קטגוריה:קרסנודאר (כדורגל)
קטגוריה:קרסנודאר: ספורט
רנה גוטמן

הרב גוטמן נואם בנוכחות [[נשיא צרפת פרנסואה הולנד לאחר חילול בית הקברות היהודי בסאר-יוניון ]]
הרב רנה (אליקים גרשון) גוטמן (בצרפתית: René Gutman; נולד ב-6 בדצמבר 1950) הוא רב צרפתי, כיהן כרבה הראשי של שטרסבורג ומחוז הריין התחתון במשך השנים 1987–2017.

==ביוגרפיה==
נולד ברואן שבה כיהן אביו אלכסנדר גוטמן (1914–1972) כרב. הוא למד בתיכון מקומי ואחר כך נסע ללמוד בישראל בישיבת תושיה במושב תפרח ולאחר מכן בישיבת חברון כנסת ישראל בירושלים. עם תום לימודיו התורניים בישראל, שב לצרפת ולמד באקול פראטיק דה אוטז אטיד ובאוניברסיטת סורבון שם קיבל את הדוקטורט שלו במדע הדתות. במקביל נכנס ללמוד בבית המדרש הרבני של צרפת ונסמך לרבנות כשהשלים את לימודיו בשנת 1977. בתקופה זו הצטרף לתנועת הנוער הדתית "ישורון" בהנהגתם של אנרי וליליאן אקרמן שאליה הצטרפו רבים מאלו שעתידים לכהן כרבנים בערי צרפת.

הוא התמנה כרב בריימס, בזאנסון, כרבה הראשי של בריסל, ואז נקרא להחליף את הרב מקס ורשבסקי כרבה הראשי של שטרסבורג ומחוז הריין התחתון. הוא כיהן בתפקיד זה במשך 30 שנה רצופות, ובאוגוסט 2017 עלה לישראל עם אשתו שרה והתיישב בירושלים. החליף אותו בתפקידו, הרב הרולד אברהם וייל.

==קישורים חיצוניים==

* [http://judaisme.sdv.fr/histoire/rabbins/gutman/index.htm מידע על הרב גוטמן, פעילות ופרסומים], באתר "יהדות" 

קטגוריה:שטרסבורג: רבנים
קטגוריה:בריסל: רבנים
קטגוריה:רבנים צרפתים
קטגוריה:בוגרי ישיבת חברון כנסת ישראל
קטגוריה:עולים בשנות ה-2010
קטגוריה:בוגרי בית המדרש הרבני של צרפת
קטגוריה:ישראלים ילידי צרפת
קטגוריה:בוגרי ישיבת תושיה
קטגוריה:צרפתים שנולדו ב-1950
קטגוריה:ישראלים שנולדו ב-1950
אגם ואפטה

אגם ואפטה (באנגלית: Wapta Lake) הוא אגם מי קרחונים הממוקם בפארק הלאומי יוהו, בהרי הרוקי הקנדיים במזרח קולומביה הבריטית, בקנדה. אורכו המרבי של האגם 740 מטרים, ורוחבו המרבי 340 מטרים. שטחו של האגם 0.2 קמ"ר. האגם מצוי בגובה של 1,600 מטרים מעל פני הים.

האגם ניזון ממימי נחל קאטארקט (Cataract Brook) ומימי בלו קריר (Blue Creek) והוא נשפך אל נהר קיקינג הורס.

הכביש הטראנס קנדי עובר לחופו הצפוני של האגם, והרכבת הקנדית פסיפית עוברת לחופו הדרומי.

== ראו גם ==
* הפארק הלאומי יוהו

==קישורים חיצוניים==
* [https://apps.gov.bc.ca/pub/bcgnws/names/19111.html אגם ואפטה, באתר ממשלת פרובינציית קולומביה הבריטית]

ואפטה
ואפטה
בית הכנסת בביאלה

בית הכנסת בביאלה היה בית הכנסת של ביאלה (כיום חלק מהאיחוד ביילסקו-ביאלה) שבווייוודת שלזיה הפולנית. בית הכנסת שהיה ממוקם ברחוב קרקובסקה בעיר, על הדרך המוליכה לעיר קרקוב, חרב בשואה.

==היסטוריה==
מבנה בית הכנסת הוקם ב-1889 לפי תוכניותיו של האדריכל קרל קורן מביילסקו, שבנה גם את בית הכנסת הגדול של ביילסקו.

ב-14 בספטמבר 1939 נהרס בית הכנסת בידי כוחות גרמניה הנאצית שפלשו לפולין.

==קישורים חיצוניים==

* [http://fotopolska.eu/BielskoBiala/b1166,Synagoga_w_Bialej.html בית הכנסת בביאלה] באתר פוטופולסקה 

קטגוריה:בתי כנסת שנחרבו בשואה
קטגוריה:פולין: בתי כנסת
ביאלה
ארל ווטסון

ארל ג'וזף ווטסון הבן (באנגלית: .Earl Joseph Watson Jr; נולד ב-12 ביוני 1979) הוא כדורסלן עבר ומאמן כדורסל אמריקאי. בין השנים 2001–2014 שיחק כרכז ב-6 קבוצות שונות ב-NBA, ולאורך הקריירה רשם ממוצעים של 6.4 נקודות, 2.3 ריבאונדים ו-4.4 אסיסטים למשחק.

==נעורים ומכללות==
ווטסון נולד בעיר קנזס סיטי שבקנזס לאב אפרו-אמריקאי ואם ממוצא מקסיקני, ולמד ב"תיכון וושינגטון" המקומי. בין השנים 1997–2001 למד באוניברסיטת קליפורניה בלוס אנג'לס (UCLA), ושיחק עבור קבוצת הכדורסל של האוניברסיטה – ה"ברוינס". בתקופתו בקבוצה שיחק לצד שחקנים מבטיחים רבים, דוגמת בארון דייוויס, ג'ייסון קאפונו ומאט בארנס, אך הברוינס כשלו לעבור את שלב שמינית גמר אליפות המכללות (Sweet Sixteen), אליו העפילו שלוש פעמים. בעונתו האחרונה בקבוצה רשם ווטסון ממוצעים של 14.7 נקודות, 3.7 ריבאונדים, 5.2 אסיסטים ו-1.9 חטיפות למשחק, ונבחר לחמישיית העונה של מחוז ה-Pac-10.

==קריירת משחק==
ווטסון נבחר על ידי סיאטל סופרסוניקס בבחירה ה-39 של דראפט ה-NBA לשנת 2001. בסיום עונת הרוקי, בה תפקד כמחליפו מהספסל של גארי פייטון, חתם על חוזה ל-3 עונות בממפיס גריזליס. לקראת עונת חתם על חוזה בדנוור נאגטס, אך לאחר כחצי עונה נשלח לסיאטל סופרסוניקס כחלק מטרייד בין ארבע קבוצות שכלל תשעה שחקנים.

אותן עונות כשחקן הסופרסוניקס היו שיא הקריירה של ווסטון, כשהעמיד ממוצעים של 10.3 נקודות ו-6.1 אסיסטים ב-28.1 דקות למשחק עד סוף עונת . ב-6 בפברואר 2008 קלע 23 נקודות, הוריד 10 ריבאונדים וחילק 10 אסיסטים בניצחון הסופרסוניקס מול סקרמנטו קינגס, ובכך השיג את הטריפל דאבל היחיד בקריירה.

בעונת עבר לאינדיאנה פייסרס, וב-3 העונות הבאות שיחק ביוטה ג'אז, בה מיעט לשחק. בעונת שיחק עבור פורטלנד טרייל בלייזרס ולראשונה בקריירה עבר שלב בפלייאוף ה-NBA, אך בסיבוב השני הודחה קבוצתו על ידי סן אנטוניו ספרס (בפעם הרביעית בקריירה של ווטסון).

==קריירת אימון==
ב-2 באוקטובר 2014 מונה ווסטון לעוזר מאמן קבוצת אוסטין ספרס מליגת הפיתוח של ה-NBA, ובכך למעשה פרש ממשחק פעיל, בגיל 35.

לקראת עונת הצטרף לצוות האימון של פיניקס סאנס, כעוזרו של המאמן הראשי ג'ף הורנסק. ב-1 בפברואר 2016, לאחר 49 משחקים בעונת 2015/2016, פוטר הורנסק מאימון הקבוצה, וווטסון מונה למחליפו הזמני עד סיום העונה. פיניקס סיימה את אותה עונה עם מאזן כולל של 23 ניצחונות ו-59 הפסדים (9–24 תחת ווטסון).

באפריל 2016 הודיעו הסאנס על מינויו של ווטסון למאמן הראשי הקבוע של הקבוצה, כשהחתימו אותו על חוזה ל-3 עונות. בעונתו הראשונה כמאמן ראשי, , ניצחו הסאנס 24 משחקים בלבד (29.3%), וסיימו במקום האחרון באזור המערבי. לאחר שלושה משחקים בעונתו השנייה, אותם הפסידו הסאנס בהפרש ממוצע של 30 נקודות, פוטר ווטסון מאימון הקבוצה ובמקומו מונה עוזרו ג'יי טריאנו.

==קישורים חיצוניים==

* [https://www.basketball-reference.com/coaches/watsoea01c.html פרופיל כמאמן], באתר basketball-reference

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני סיאטל סופרסוניקס
קטגוריה:כדורסלני ממפיס גריזליס
קטגוריה:כדורסלני דנוור נאגטס
קטגוריה:כדורסלני אוקלהומה סיטי ת'אנדר
קטגוריה:כדורסלני אינדיאנה פייסרס
קטגוריה:כדורסלני יוטה ג'אז
קטגוריה:כדורסלני פורטלנד טרייל בלייזרס
קטגוריה:מאמני כדורסל אמריקאים
קטגוריה:מאמני פיניקס סאנס
קטגוריה:בחירות דראפט של סיאטל סופרסוניקס
קטגוריה:קנזס: כדורסלנים
קטגוריה:אמריקאים שנולדו ב-1979
חדר טהרה

בית הטהרה ב[[בית הקברות היהודי העתיק בפראג]]
בית הטהרה בבית הקברות היהודי ב[[ברוכזאל שבגרמניה]]
חדר טהרה והחומה המזרחית של בית העלמין היהודי של [[קהילת יהודי שפייר]]
חדר טהרה או בית טהרה הוא מבנה המשמש בבתי קברות יהודיים לביצוע הליך טהרת המת בטרם הקבורה.

==היסטוריה==
בשל הצורך לרחוץ את גופות המתים לפני הקבורה בשל הלכות טהרת המת, החלו כנראה במאה ה-17 להקים ברחבי אירופה בתי טהרה. בשל החשש מפני תקלות במסע ארוך מדי מבתי הטהרה למקום הקבורה, הוקמו בתי הטהרה בתוך בתי הקברות היהודיים או בסמוך להם. בית הטהרה העתיק ביותר שקיים עדיין בגרמניה הוא זה שבבית העלמין היהודי בוורמס משנת 1625, ששוחזר בשנת 1956.

החל מאמצע המאה ה-19 החלו בונים במקום בתי טהרה, אולמות אבל לטקסי ההלוויה שבהם הוקמו חדרי טהרה.

בבתי הקברות בישראל קיימים חדרי טהרה שמצוידים בציוד חדיש יחסית, ציוד שמתאים לדרישות ההלכה ומקל את תהליך הטהרה ברמה הטכנית. כן נעשה שימוש בציוד קל לחיטוי כדי לשמור על תנאי היגיינה נאותים.

==גלריית תמונות מחדר טהרה מודרני בישראל==
<Gallery>
קובץ:Yarkon Cemetery Modern purification facility.JPG|מיטת טהרה מנירוסטה בחדר הטהרה של בית העלמין ירקון בגוש דן, ישראל
קובץ:Yarkon Cemetery Nine Kabin Spill Facility.JPG|מתקן להטלת תשעה קבין מים שאובים, בחדר הטהרה של בית העלמין ירקון
קובץ:Yarkon Cemetery Tahara Room.JPG|שלטי אזהרה לכהנים בכניסה לחדר הטהרה
</Gallery>

==קישורים חיצוניים==

== הערות שוליים ==

קטגוריה:פטירה ואבל ביהדות
קטגוריה:גופת מת והטיפול בה
נאזעאת

נאזעאת (בפרסית: نازعات שפירושו "מושכים") היא סדרה של רקטות ארטילריות איראניות לטווח של כ-100 ק"מ מבוססות הודף מוצק, המפותחות ומיוצרת במשרד ההגנה האיראני.

==היסטוריה==
הרקטה הראשונה בסדר יוצרה בשנות ה-70 המוקדמות ושימשה במהלך מלחמת איראן–עיראק.

בסדרה 2 רקטות ידועות בשם נאזעאת 6-H ונאזעאת 10-H. נאזעאת 10-H רקטה בעלת טווח ארוך יותר וראש נפץ גדול יותר מאשר נאזעאת 6-H.

מלבד איראן, הרקטות נמצאות גם ברשות ארגון הטרור חזבאללה. על אף שהרקטות היו ברשות חזבאללה כבר בשנת 2006, לא נעשה בו שימוש מבצעי במהלך מלחמת לבנון השנייה ולאחריה.רקטת נאזעאת על משגר

ב-2007 במסגרת הסכם בין סוריה לאיראן, אמורה הייתה תעשייה האווירית האיראנית להקים בסוריה מפעל לייצור טילים ורקטות לטווח בינוני, ביניהם צוין הנאזעאת.

==תפוצה==
הרקטה נמצאת ברשות:
בכחול - תפוצת האמל"ח בעולם - איראן ולבנון
*
*

==ראו גם==
* זלזאל
* פג'ר 5

==קישורים חיצוניים==

==הערות שוליים==

קטגוריה:רקטות ארטילריות
קטגוריה:טילים בליסטיים איראניים
קטגוריה:חזבאללה: אמצעי לחימה
יאיר כלב

הרב יָאִיר כָּלֵב (נולד בו' באלול ה'תשט"ז, 13 באוגוסט 1956, בחולון) הוא מחזיר בתשובה ומרצה העוסק בהנחלת ספר התניא לציבור הרחב, מוזיקאי וזמר, המבצע ניגוני חב"ד. מייסד עמותת "תניא - מודעות עצמית ביהדות", המפעילה אתר אינטרנט, בלוג ומגזין שבועי. הוציא סדרת אלבומים.

== ביוגרפיה ==
נולד בחולון למשפחה חילונית. לדבריו, בצעירותו התעניין במוזיקה ובפילוסופיה והתחבר במיוחד לספר "מורה נבוכים" של הרמב"ם. ב-1980 מלאו 90 שנה לייסוד העיר רחובות, וכלב מונה לנהל מחזמר שהפיקה העירייה לכבוד האירוע.

בה'תשמ"ב (1982) חזר בתשובה והחל ללמוד תורה עם רב מרחובות. בהמשך התחתן ועבר לרמת גן, שם החל ללמוד עם המשפיע הרב מאיר בליז'ינסקי והפך לחסיד חב"ד. בשנת ה'תש"ן (1990), החל למסור שיעור בספר התניא בביתו, בהמשך התרחבה הפעילות וכיום הוא מרצה בישראל ובעולם, מוסר סדנאות, סמינריונים, שבתונים והתוועדויות.

כלב יסד עמותה בשם "תניא - מודעות עצמית ביהדות", הוא פתח גם אתר אינטרנט בשם "עמותת תניא" ובו הוא מדווח על פעילויותיו, מעלה סרטונים וכותב מאמרים בנושאי יהדות. לרב כלב גם בלוג, שבו הוא מעלה סרטונים מצולמים של שיעורי תניא. הוא מפרסם עלון שבועי בשם "מגזין תניא". לרב כלב היה בעבר מדור בעלון "קרוב אליך". שיעוריו מאופיינים בהורדת הדברים לפועל באופי פסיכולוגי, מה שהוא מכנה "ילקוט עצות מעשיות לעזרה ראשונה נפשית".

בהופעותיו נוהג הרב כלב לבצע ניגוני חב"ד, בעיקר ניגונים שקטים וניגוני התעוררות, מאלו הפחות מוכרים בציבור. הוא שר ומנגן בגיטרה ומלווה במקהלה ונגנים, בהם אורן צור ונדב בכר. בעבר שיתף פעולה עם להקת "א גרוייסע מציאה". ביצועיו יצאו לאור בסדרת אלבומים.

היה מגיש שיעור תניא מדי יום רביעי ומוצאי שבת ברדיו קול ברמה. במשך תקופה מסר גם פינה יומית ברדיו "כל הנשמה".

הרב כלב חווה מוות קליני והתראיין על כך לעיתון "בקהילה". נשוי לעפרה, אב ל-6 ילדים ומתגורר בכפר חב"ד.

== דיסקוגרפיה ==
* עצם הנשמה 1
* עצם הנשמה 2
* עצם הנשמה 3
* עצם הנשמה 4
* עצם הנשמה בהופעה חיה
* סדנת תניא

== קישורים חיצוניים ==
* 
* 
* 

== הערות שוליים ==

קטגוריה:מוזיקאים וזמרים חסידי חב"ד
קטגוריה:גיטריסטים ישראלים
קטגוריה:חוזרים בתשובה
קטגוריה:כפר חב"ד: אישים
קטגוריה:זמרים ישראלים
קטגוריה:סגל רדיו קול ברמה
קטגוריה:זמרים חסידיים
קטגוריה:ישראלים שנולדו ב-1956
מור חן

מור חן (נולדה ב-7 בספטמבר 1986) היא סטנדאפיסטית, שחקנית ואושיית רשת ישראלית.

==ביוגרפיה==
מור חן נולדה בבת ים וגדלה בכפר רות. בשנים 2008–2011 למדה משחק בבית הספר למשחק בית צבי.

בשנת 2011 החלה להופיע על במות כסטנדאפיסטית. בתחילת דרכה כסטנדאפיסטית, קיימה במקביל גם הפעלות לילדים באירועים והפעלות במסיבות רווקות. ב-2014 החלה לפרסם סרטונים משעשעים בפייסבוק שזכו להצלחה רבה.

בשנת 2016 החלה חן לשחק בסדרה "מסובך" ששודרה בערוץ 10, בתפקיד גבי, סטנדאפיסטית צעירה המקיימת רומן עם דורון (רן שריג). בשנת 2017 הייתה חברה בהרכב "הישראליות" של שידורי קשת במסגרתו הועלו לרשת האינטרנט תכנים בהן נשים מתחומי ההומור שוחחו על החיים.

בדצמבר 2017 החלה להשתתף בתוכנית "טין ניק סטנדאפ שואו" בערוץ ניקלודיאון.

בשנת 2019 השתתפה בתוכנית הדוקו-ריאליטי "יס מן" מבית yes. שנה אחר כך, השתתפה בתוכנית הסטנדאפ "קומדי סטאר" בהגשת צביקה הדר ששודרה ברשת 13.

בפברואר 2024 החלה להשתתף בתוכנית הסטנדאפ והמערכונים "מועדון הסטנד-אפ" שמשודרת בכאן 11.

חן היא רווקה ומתגוררת בבת ים.

==קישורים חיצוניים==

* 
* 
* 

==הערות שוליים==

קטגוריה:פעילות אינטרנט ישראליות
קטגוריה:סטנדאפיסטיות ישראליות
קטגוריה:סטנדאפיסטים ישראלים
קטגוריה:שחקניות קולנוע וטלוויזיה ישראליות
קטגוריה:בוגרי תיכון מכבים רעות - מו"ר
קטגוריה:בוגרות בית צבי
קטגוריה:בוגרי בית צבי
קטגוריה:קומיקאיות ישראליות
קטגוריה:קומיקאים ישראלים
קטגוריה:משתתפי קומדי סטאר
קטגוריה:משתתפי יס מן
קטגוריה:מועצה אזורית חבל מודיעין: אישים
קטגוריה:ישראליות שנולדו ב-1986
קטגוריה:ישראלים שנולדו ב-1986
.cz

cz. היא סיומת האינטרנט הלאומית של שמות התחום (domain name) של אתרי אינטרנט הרשומים בצ'כיה. הסיומת נרשמה בשנת 1993 לאחר פירוק צ'כוסלובקיה. רישום הסיומת מתבצע על ידי CZ.NIC, התאחדות שהוקמה על ידי ספקי האינטרנט הגדולים במדינה בשנת 1998.

בשנת 2011 היו רשומים כ-850,000 אתרים עם הסיומת, ושנה לאחר מכן נחצה רף מיליון האתרים. נכון לספטמבר 2017 רשומים למעלה מ-1.3 אתרים.

==קישורים חיצוניים==
* 

==הערות שוליים==

קטגוריה:צ'כיה
לומבנבן

לוֹמְבֶּנְבֶּן (באנגלית: Lombenben, לפעמים מכונה בטעות מַנַרוֹ על שם מכתש הלוע שלו) הוא הר געש בגובה 1,496 מטרים על האי אמבאה בונואטו. שמות אחרים עבור הר הגעש כוללים את: הר הגעש אַמְבַּאֶה, אַאוֹבַּה ואוֹמְבַּה.

במרכזו מכתש געשי גדול בשם מנרו (Manaro או Monaro).

== פעילות וולקנית ==
לומבנבן הוא אחד מהרי געש המסוכנים והפעילים בעולם. ההתפרצות האחרונה נרשמה ב-2017. ישנם שלושה אגמי לוע של מים מתוקים על הר געש, ליד הפסגה. המכתש הפנימי לבדו מכיל 50 מיליון מטרים מעוקבים של מים.

ב-28 בספטמבר 2017 הוכרז פינוי של כ-11,000 איש (כל יושבי האי) על ידי ממשלת ונואטו בשל התפרצות הר הגעש.

== קישורים חיצוניים ==

== הערות שוליים ==

קטגוריה:הרי געש
קטגוריה:ונואטו
נוריה ויטל

נוריה יוליה ויטל (נולדה ב-14 במרץ 1991) היא שחקנית ישראלית.

== ביוגרפיה ==
נוריה ויטל נולדה בחדרה, בוגרת מגמת תיאטרון בבית הספר הדמוקרטי בחדרה. אחותו הקטנה של השחקן ידידיה ויטל.

ב-2008 השתתפה בסרט הדוקו הקומי "דיפרנט תל אביב", בקטע יוסי ויסמין.

בשנים 2007–2010 גילמה את עלמה בן-עמי בסדרת הנוער "האי".

בשנת 2010 שיחקה בסרט "חמץ" בתפקיד ראשי כאיילה.

בשנת 2016 שיחקה בסרט "90 דקות המלחמה" בתפקיד מדריכה.

== קישורים חיצוניים ==

קטגוריה:שחקניות קולנוע וטלוויזיה ישראליות
קטגוריה:ישראליות שנולדו ב-1991
קטגוריה:ישראלים שנולדו ב-1991
בית הכנסת הגדול של ביילסקו

בית הכנסת הגדול של ביילסקו או בית הכנסת של ביליץ (Bielitz, שמה הגרמני של העיר שהיה בשימוש בעת הקמתו) היה ממוקם בעיר ביליץ, שהייתה לביילסקו בתקופה הסובייטית והפולנית, וכיום חלק מהאיחוד ביילסקו-ביאלה. בית הכנסת שהיה ממוקם ברחוב פרנץ יוזף, ולאחר מלחמת העולם הראשונה ברחוב ה-3 במאי (על שם חוקת 3 במאי 1791) בעיר, נחרב עד היסוד בשואה.

==היסטוריה==
מבנה בית הכנסת תוכנן על ידי האדריכלים לודוויג שנה וקרל קורן (שתכנן גם את בית הכנסת בביאלה הסמוכה) ונבנה בין השנים 1879–1881. הוא תוכנן בסגנון אוריינטלי-מורי והיו לו שני מגדלי-פינה.

ב-13 בספטמבר 1939 נהרס בית הכנסת עד היסוד בידי כוחות גרמניה הנאצית שפלשו לפולין. היסודות וחלק מהמרתף שרדו ולאחר המלחמה נבנה על מקומו של בית הכנסת מבנה אחר. ב-1991 נקבע שלט זיכרון קטן בפולנית על קיר המבנה.

==קישורים חיצוניים==

* [http://fotopolska.eu/Bielsko-Biala/u9214,Ulica_3_Maja.html תמונות היסטוריות של רחוב ה-3 במאי ובית הכנסת בביילסקו] באתר פוטופולסקה 

קטגוריה:בתי כנסת שנחרבו בשואה
קטגוריה:פולין: בתי כנסת
ביילסקו
ליאור דטאוקר

ליאור דטאוקר הוא שחקן, זמר, יוצר, קלידן, מוזיקאי, רקדן, פזמונאי, מלחין, קומיקאי, כוכב ילדים, מדבב ובובנאי ישראלי. ידוע בעיקר בשל גילום דמויותיהם של קופיקו, בובו מהדוד חיים ופיקו.

==ביוגרפיה==
דטאוקר נולד בדימונה וגדל בהרצליה. הופיע לראשונה בשנת 1995 בתוכנית "בוקר של כיף" עם דליק ווליניץ בערוץ 2, בהופעות של חיים הליצן עם חיים אוסדון, בתוכנית "המלך הבא" בערוץ "yes בריזה", ולאחר מכן הוא מלחין שירים לאמנים ישראלים ולערוץ הופ! ולחיים אוסדון שיחק את מופי בהצגת הילדים "סופי ומופי", לצד סופי צדקה, שיחק את התוכי דוק בקלטת הילדים "אותיות מצחיקות", שיחק את דיג דיג דוג בקלטת הילדים "דיג דיג דוג - שלוש, ארבע, לעבודה!", שיחק את פינוקי בהצגת הילדים "מסיבת יום ההולדת של פינוקי" בבימויו של אבי דור, שיחק את בובו החייזר בכל תוכניות דוד חיים, שיחק את דודידו במקום יוני אילת וגיא פרידמן בערוץ הופ! במסגרת התכנית "הקייטנה של הופ! - עברית שפה יפה" לצידו של אסף אשתר בדמותו של נחשון כל יכול, גילם את קופיקו בסדרה החדשה של קופיקו (במקום מיכל מוכתר שגילמה אותו בעונה השנייה), בהמשך שיחק את פיקו החייזר מכוכב פיקוללה ודמויות שונות בסדרת ההצגות של גיבורי האור, בהמשך שיחק את דובלה הדב ודמויות שונות בתוכניות "הדב הירוק", בהמשך שיחק שוב את קופיקו בדי וי די "'קופיקו והחונטוזים" ושיחק את יובב החתול ב"יובל המבולבל הוא פינוקיו".

בשנת 2012 החל לגלם את כוכב הילדים "פיקו".

בשנת 2004 דיבב בערוץ הופ! בסדרה "אנריקו מספריקו".

בשנת 2017 שיחק שוב את קופיקו בפרסומת של "יום הולדת של קרן קיימת לישראל", בחנוכה באותה שנה שיחק שוב את קופיקו ואת פיקו בהצגה "כוכבים מהספרים" לצידם של יובל המבולבל (יובל שם-טוב), אודי ואביעד, קוגומלו (לביא קגן), ענבלרינה (ענבל כהן) ולירן כוהנר. בשנת 2019 בחג החנוכה יגלם שוב את קופיקו ואת בובו ואת פיקו הפעם לראשונה במסגרת המופע “מותק של פסטיבל”, בחנוכה 2021 שיחק שוב את קופיקו ואת בובו בהצגה "הרפתקה בג'ונגל" לצידם של הדוד חיים (חיים אוסדון) והדמויות מהסדרה "כוח פיג'יי", ובחנוכה באותה שנה שיחק שוב את פיקו בתוכנית "כוכבים מדליקים" ששודרה בערוץ הכוכבים וביוקיד לצידם של הדוד חיים (חיים אוסדון), אספון (אסף אשתר), קוגומלו (לביא קגן), רוי בוי (רועי עוז) ומני ממטרה (מני צוקרל).

בשנת 2024 הלחין והוציא שיר בשם "מה יהיה?", ובאותה שנה שיחק ב"אלדין ויסמין" בכיכובם של טל מוסרי ומיכל הקטנה (מיכל ויצמן). 

דטאוקר ביצע לצד עידן יניב את הלהיט "חושב עליה" שהגיע למקום השני במצעד הפזמונים העברי השנתי של רשת ג לשנת תשס"ו (2006), ולמקום השלישי במצעד של גלגלצ. הוא גם כתב והלחין את השיר. בשנת 2008 הוציא אלבום ראשון, ובו הופיע ביצוע נוסף לשיר "חושב עליה". בנוסף הופיע עם דליק ווליניץ במופע "התריסר" הכולל סיפורים ושירים ממקורות שונים בשיתוף הקהל.

==קישורים חיצוניים==

* 
* 

==הערות שוליים==

קטגוריה:שחקני קולנוע וטלוויזיה ישראלים
קטגוריה:קלידנים ישראלים
קטגוריה:מדבבים ישראלים
קטגוריה:בובנאים ישראלים
קטגוריה:זמרים ישראלים
קטגוריה:זמרי פופ ישראלים
קטגוריה:זמרי רוק ישראלים
קטגוריה:שחקני ערוץ הופ!
קטגוריה:חריש: אישים
קטגוריה:משתתפי מותק של פסטיבל
קטגוריה:שחקני תיאטרון ישראלים
אורן יאדגר

אורן יאדגר (נולד ב-1 ביוני 1976) הוא שחקן וסטנדאפיסט ישראלי.

== ביוגרפיה ==
בנעוריו היה חבר בלהקת השכנים של צ'יץ', והיה הראשון שגילם את תפקיד שמואל הנביא במחזמר "דוד", מ-1992 עד 1994. בצבא שירת בתיאטרון צה"ל. הוא בוגר הסטודיו למשחק ניסן נתיב.

== קריירה בטלוויזיה ובקולנוע ==
בשנת 1987 השתתף ברצועה רואים 6/6 ובשנת 1998 הופיע ברצועה עובר כל גבול. הופיע בסדרה פרנקו וספקטור התארח בפינת הספורט באקזיט. בשנת 2005 הופיע בסרט הקולנוע "ריקי ריקי", השתתף בסרט הסטודנטים מלחמת המלבי בתפקיד ציון ושיחק בסדרה חדר מלחמה.

בשנת 2007 שיחק בסדרה החברים של נאור בתפקיד פיקאסו ושיחק בסדרה מרחק נגיעה בתפקיד אורח בעל החניון. בשנת 2008 שיחק בסרט סוף שבוע בתל אביב בתפקיד שאול ובסדרה לה לה לנד. בשנת 2009 שיחק בסדרה הבורר בתפקיד אורח אמירם.

בשנים 2008-2010 שיחק בסדרת הנוער האי בתפקיד קאיראן, התגלמות השטן ואביה של רומי (רוני הדר). בשנים 2009–2010 השתתף בתוכנית הריאליטי של ניקלודיאון הקרמבויז בתפקיד חבקוק בן ציון / משה שוקי מעשוש. בשנת 2010 שיחק בסדרה חיים אחרים בתפקיד אורח גורו והשתתף בסדרת הנוער מבצע קיפוד בתפקיד רשף.

בשנת 2012 שיחק בסרט הדילרים בתפקיד שאול. בשנת 2014 שיחק תפקיד אורח בסדרה פולישוק בתפקיד טייכמן ובתפקיד אורח בסדרה 70 מיליון סיבות לעושר בתפקיד ימיני וכן שיחק בסרט הסטודנטים עד מתי מאדים בשנת 2060 בתפקיד רס"ל לאוניד.

בשנת 2016 שיחק בתפקיד אורח גילם את מתילדה בסדרת הנוער ״גרעינים״ ששודרה בערוץ הילדים.

בשנים 2017-2018 שיחק בעונות השנייה והשלישית של סדרת הילדים "גינג'י" בתפקיד בראד.

בשנת 2019 שיחק בסרט "מראות שבורות".

בשנת 2021 השתתף בסדרת הטלוויזיה ״מלכת היופי של ירושלים״.

== קריירה בתיאטרון ==
*תיאטרון מלנקי - "אורפיאוס במטרו" (הצגת יחיד)
*תיאטרון הסימטה - "אסקוריאל", "השמשים"
*תיאטרון הנגב - "הביתה"
*תיאטרון הקאמרי - "עד ראייה", "אחורי הקלעים", "עוץ לי גוץ לי", "כובע הקש האיטלקי", "קוויאר ועדשים"
* תיאטרון חיפה - "גבולות", "להיות או לא להיות", "גטו"
* תיאטרון הנדנדה - "חוות החיות"
* תיאטרון מדיטק - "היצור", "אני והציר הצפוני"
* צוותא - מופע בידור "בחברותא"

==פרסים והוקרה==
*זוכה מלגת קרן שרת מטעם "קרן התרבות אמריקה-ישראל".
*זוכה פרס "חביב הקהל" בפסטיבל הצגות יחיד במקדוניה עבור הצגת היחיד "אורפיאוס במטרו".
*זוכה פרס שרת התרבות והספורט בתחרות סרטונים "ציון U".

== קישורים חיצוניים ==

קטגוריה:שחקני קולנוע וטלוויזיה ישראלים
קטגוריה:חברי להקת השכנים של צ'יץ'
קטגוריה:בוגרי תיאטרון צה"ל
קטגוריה:בוגרי הסטודיו למשחק ניסן נתיב
קטגוריה:ישראלים שנולדו ב-1976
קרל קורן

קרל קורן (בגרמנית: Carl Korn; בפולנית: Karol Korn 1852, ודוביצה – 20 בינואר 1906, ביילסקו) היה אדריכל ובונה ערים יהודי-גרמני, אשר יחד עם עמנואל רוסט (Rost) ואנדראס ואלצ'וק (Walczok) עיצבו את פני מרכזי הערים ביילסקו וביאלה במאה ה-19.

== קורות חיים ==
חלקת הקבר המחודשת של בני הזוג קורן
קרפל קורן, כפי שנקרא בעת שנולד, היה בן למשפחה יהודית. הוא השלים את לימודיו באוניברסיטה הפוליטכנית של קרלסרוהה ובאוניברסיטת וינה, ואחר כך עבד כעוזר בבית הספר הטכני של ברן.

ב-1882 ייסד חברת בנייה ואדריכלות שנוהלה לאחר מותו בידי בנו פליקס.

בשנת 1998 נקרא רחוב על שמו בביילסקו-ביאלה, שבה מתגוררת משפחתו גם כיום. במימון המשפחה ועיריית ביילסקו ביאלה שופצה חלקת הקבר של בני הזוג קרל ופאולה קורן בבית הקברות היהודי בביילסקו ביאלה בספטמבר 2009. במרכז הקבר כתובת עברית ובה ציטוט מספר דברי הימים הרומז לבניית בתי כנסת רבים ומפוארים בידי קורן: .

==מבנים מפורסמים שבנה==
* תחנת הרכבת המרכזית בביילסקו-ביאלה 
* מלון פרזידנט בביילסקו-ביאלה
* בית הטהרה בבית הקברות היהודי בביילסקו-ביאלה 
בין המבנים המפורסמים שבנה, ישנם כמה בתי כנסת שחרבו בשואה:
* בית הכנסת בביאלה
* בית הכנסת הגדול בביילסקו
* בית הכנסת באושוויינצ'ים (אושוויץ)

==קישורים חיצוניים==

* [http://www.region.beskidia.pl/bielsko_-_biala_zasluzeni_mieszkancy_karol_korn.html על קרול קורן] 

==הערות שוליים==

קטגוריה:אדריכלים יהודים גרמנים
קטגוריה:אדריכלים יהודים פולנים

קטגוריה:גרמנים שנולדו ב-1852
קטגוריה:גרמנים שנפטרו ב-1906
תטא בשדרית

θ בשדרית הוא כוכב בולט בקבוצת הכוכבים שדרית עם בהירות נראית מדרגה 2.76, הנמצא במרחק של כ-455 שנות אור ממערכת השמש. למרות בהירותו לא קיבל הכוכב שם בתרבות המערבית, ככל הנראה בשל מיקומו הדרומי שלא מאפשר לצפות בו מאירופה.

==תכונות==
θ בשדרית הוא כוכב הסדרה הראשית כחול מסוג ספקטרלי B0 Vp, כלומר הוא מראה ספקטרום חריג מזה הנפלט מכוכבים מסוגו. נראה שהכוכב עשיר בחנקן, צורן וזרחן, אך עני בפחמן. מסתו מוערכת בקצת יותר מ-15 מסות שמש ורדיוסו בלמעלה מ-5 רדיוסי שמש. טמפרטורת פניו היא 31,000 קלווין והוא מאיר בעוצמה של פי 1,300 מעוצמת ההארה של השמש באור נראה, אך בשל טמפרטורת פניו הגבוהה כמעט כל קרינתו היא בתחום העל-סגול כך שעוצמת הארתו הכוללת היא פי 20,000 מעוצמת ההארה של השמש.

θ בשדרית נמצא בתוך צביר פתוח בשם IC 2602 והוא הכוכב הבהיר ביותר בצביר. אף על פי שהמרחק, המהירות הרדיאלית והתנועה העצמית של θ בשדרית דומות לאלו של שאר כוכבי הצביר, גילו של θ בשדרית מוערך בפחות מ-5 מיליון שנים בעוד שהצביר הוא בן כ-30 מיליוני שנים. ההסבר המקובל לכך ש-θ בשדרית צעיר בהרבה מהצביר שאליו הוא שייך וכן לשכיחות החריגה של יסודות שונים בשכבותיו החיצוניות, הוא של-θ בשדרית יש בן זוג קרוב, שבעבר היה המסיבי מבין השניים והתפתח במהירות גדולה יותר. כאשר אזל המימן בליבתו של בן הזוג, הוא החל להתנפח בדרך להפוך לענק אדום, אך בשל המרחק הקטן בין השניים, עבר החומר משכבותיו החיצוניות של בן הזוג המפותח אל בן הזוג הקטן יותר. כתוצאה מהמעבר הפך התחלפו השניים בתפקידים וכעת הכוכב שהיה הקטן יותר הוא המסיבי והבהיר מבין השניים. מעבר החומר גם העשיר את שכבותיו החיצוניות של θ בשדרית בתוצרי ההיתוך של בן הזוג ומכאן שכיחותם החריגה. בעתיד, כאשר יאזל המימן בליבתו של θ בשדרית, הוא יתנפח לרדיוס גדול מהמרחק בין בני הזוג וחלק מהחומר יחזור אל בן הזוג העמום. למעשה גילו האמיתי של θ בשדרית הוא גדול בהרבה ודומה לגילו של הצביר, אך רוב הזמן הוא היה כוכב פחות מסיבי ומסוג ספקטרלי שונה ורק לפני מספר מיליוני שנים הפך להיות מה שהוא כיום.

מדידות ספקטרוסקופיות של אור הכוכב מראות על שינויים מחזוריים במהירות הרדיאלית שלו ומכך ניתן להסיק על קיומו של אותו בן זוג. מהמדידות ידוע שלבן הזוג מסה סביב מסת שמש אחת, ושהוא מקיף את θ בשדרית במרחק קטן מאוד של כ-4 אלפיות של יחידה אסטרונומית (כ-19 רדיוסי שמש) ובזמן הקפה של 2 ימים, 4 שעות ו-52 דקות. בשל הקרבה הרבה והבהירות הגדולה של θ בשדרית, לא ניתן לזהות את קרינתו של בן הזוג ולכן לא ידועים פרטים נוספים על תכונותיו.

==קישורים חיצוניים==
* [http://stars.astro.illinois.edu/sow/thetacar.html θ בשדרית] באתר של ג'ים קלר
* 

==הערות שוליים==

קטגוריה:כוכבי הסדרה הראשית מסוג B
קטגוריה:כוכבים כפולים
קטגוריה:קבוצת הכוכבים שדרית